JY LEES NOU Onluste kos KZN melkbedryf meer as 1 miljoen liter melk
Melkboere in KwaZulu-Natal moes sedert 10 Julie duisende liter melk weggooi omdat kopers nie hul melk kon oplaai nie. Boere verwag dat voertekorte tot langdurige produksiedalings kan lei. FOTO: Verskaf.
Voorlopige syfers deur melkboere en -kopers aan die Melkprodusente-organisasie (MPO) toon boere moes gedurende middel-Julie se onluste in KwaZulu-Natal amper 1 miljoen liter melk weggooi.
"En dít boonop in 'n tyd dat ons juis laer melkproduksie as in die ooreenstemmende tyd verlede jaar ervaar." Swart wys daarop dat vanjaar se melkproduksie net meer as 3% laer is as in die ooreenstemmende tyd verlede jaar.
"Die feit dat boere ook al taamlik laat in hul produksiesiklus staan, beteken die agterstand sal nie sommer weer ingehaal kan word nie. Ons meen dit gaan 'n ongunstige uitwerking op melkkopers se verskaffing aan die mark hê."
Swart meen dit kan ook die verbruikersprys laat styg, aangesien die skaarsheid van 'n produk die prys kan laat styg. "Tyd sal leer, maar dit is basiese ekonomie."